Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 296/13/4406	Topoľčany, 18.6.2013
EEČ : 2-35-41-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
napriek rozsudku  Okresného súdu v Topoľčanoch č. k. 11P/196/2011 zo dňa 29.11.2011, právoplatného odo dňa 14.12.2011, ktorým bol zaviazaný prispievať na výživu svojho syna XXXXX, nar. XXXXX sumou 100,-  Eur mesačne k rukám jeho matky XXXXX, nar. XXXXX, trv. bytom XXXXX s účinnosťou od 14.12.2011, si svoju vyživovaciu povinnosť riadne neplnil a od 01.01.2012 do dnešného dňa spôsobil dlh na výživnom v celkovej čiastke 1.600,- Eur voči oprávnenej matke,  čím naplnil skutkovú podstatu citovaného trestného činu, lebo sa najmenej tri mesiace v období dvoch rokov úmyselne vyhýbal plneniu svojej zákonnej povinnosti vyživovať alebo zaopatrovať iného, lebo v období kedy bol zaviazaný vyživovacou povinnosťou bol dobrovoľne bez pracovného pomeru, potom živnostník, uviedol, že v období, kedy bol zaviazaný vyživovacou povinnosťou mal čisté mesačné príjmy cca 500,- Eur, ale napriek tomu výživné na syna  riadne neplatil,

lebo zanikla trestnosť činu

Odôvodnenie:
Poverený príslušník Obvodného oddelenia  PZ  Nitrianska Blatnica uznesením č. ORP-166/NB-TO-2013 zo dňa 8.4.2013 podľa § 199 ods. 1 Tr. por.   začal trestné stíhanie  pre prečin zanedbania povinnej výživy podľa § 207 ods. 1  Tr. zák., a následne uznesením pod tou istou spisovou značkou zo dňa 20.5.2013 podľa § 206 ods. 1 Tr. por.  vzniesol obvinenie XXXXX pre prečin zanedbania povinnej výživy podľa § 207 ods. 2   Tr. zák., na  skutkovom základe uvedenom vo výrokovej časti tohto uznesenia.  
              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
              Svedkyňa - poškodená XXXXX vo výpovedi uviedla, že obvinený jej  uhradil dlžné výživné v plnom rozsahu, čím neeviduje voči obvinenému žiaden dlh.  Neplatenie výživného nemalo na jej syna žiadne nepriaznivé následky. 
               
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 
b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania vyšetrovateľ ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Svedkyňa - poškodená  vo svojej výpovedi uviedla, že nakoľko obvinený zaplatil dlžné ako aj bežné výživné, neeviduje voči obvinenému žiadny dlh a syn núdzou netrpel, riadne sa o neho v rozhodnom období   starala,  konanie  obvineného nemalo na syna trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 Tr. zák.  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka